بولغاریستاندا یوموریستیک یازیلار یاییملایان بیر سایت تورک تانکلاری ایله باغلی زارافات دولو خبر پایلاشیب.
آخار. آذ خبر وئریر کی، سؤزوگئدن سایت «بولغاریستاندا کئچیریلهن ناتو تعلیمینه قاتیلان ۸۰ تورک تانکی و ۷۰۰ حربچی اؤلکهدن چیخماق ایستمیر» مضمونلو خبر یاییملاییب. زارافاتیانا یازیلمیش بو یازی دیگر سایتلار طرفینده جدی قبول اولونوب و خبر تئز بیر زاماندا اؤلکهنین بوتون اساس سایتلارینا یئرلشدیریلیب.
قیسا زامان عرضینده یاییلان خبر اؤلکهده بؤیوک تشویشه سبب اولوب. مینلرله بولغار وطنداش تورک تانکلارینین اؤلکهدن چیخماسینین واجیب اولدوغونو یازیب. لاکین آز سونرا اؤلکه رسمیلری سؤزوگئدن خبرین یالان اولدوغونو آچیقلاییبلار.
azb_Arab azb_Arab azb_Arab